রিমা বেগম-(পপি):: কিছু মানুষ তার নিজের যোগ্যতা, কর্মে, ব্যবহারে মানুষের হৃদয়ে স্হান করে নেয়। তেমনি এমন একজন সদা হাস্যজ্জল, সাদা মনের মানুষের পরিচয় সবার সামনে আজ তুলে ধরছি, যিনি সমাজের সকল শ্রেনী পেশার মানুষের নিকট পরিচিত এবং অতি অতি প্রিয় মুখ। তিনি হচ্চেন এডভোকেট আব্দুর রশিদ লাল মিয়া। আব্দুর রশিদ লাল মিয়া সিলেট জেলা আইনজীবি সমিতির একজন সিনিয়র সদস্য, একাধারে তিনি একজন জনপ্রিয় রাজনৈতিক ব্যাক্তিত্যও বটে।রয়েছেন বাংলাদেশের স্বাধীনতায় নেত্রীত্বদানকারী দল বাংলাদেশ আওয়ামীলীগের রাজনীতির সাথে সম্পুক্ত।জনগনের সেবায় নিজেকে বিলিয়ে দিতে দুইবার দ্বায়িত্ব পালন করেছেন সিলেট জেলার বিশ্বনাথ উপজেলা খাজান্সি ইউনিয়নের চেয়ারম্যান হিসাবে।একই সাথে দায়িত্ব পালন করেছেন বিশ্বনাথ উপজেলা আওয়ামীলীগের সাধারন সম্পাদকের দ্বায়িত্ব। তাছাড়া এই লোভ লালসাহীন মানুষটি সমাজের বিভিন্ন পর্যায়ে নীরবে মানুষের কল্যানে সর্বদা নিজেকে নিয়োজিত রেখেছেন ।